CLIX.  Ad Ovetensem et Legionensem episcopos.--Ut Toletano primati subjaceant.   (Anno 1121, Nov. 3.) [MANSI,  ibid.,  216.]
Praedecessor noster sanctae memoriae Urbanus papa antiquam Toletanae Ecclesiae nobilitatem cognoscens, ejusque paupertati compatiens, Ovetensem et Legionensem ecclesias archiepiscopo Toletano concessit, et scripti sui auctoritate firmavit. Ad cujus exemplar nos praedictae Ecclesiae decernimus auxiliante Domino providere. Monemus itaque fraternitatem vestram, atque praecipimus ut Toletano archiepiscopo atque primati, tanquam metropolitano proprio reverentiam et obedientiam impendatis.
Datum Mantiae, III Nonas Novembris.